Ivo de Figueiredo

**Ivo Bjarne de Figueiredo** (født 1966) er en norsk historiker, biograf og kritiker. Han er blant annet kjent for sin biografi om Henrik Ibsen, og for sin tobindsbiografi om Edvard Munch.

## Utdannelse og forfatterskap
Ivo de Figueiredo fullførte hovedfag i historie i 1994. Han har skrevet en rekke artikler om okkupasjonstiden, Nasjonal Samling og det norske rettsoppgjøret. Hans første bok var bind 6 av Fredrikstad bys historie, *Mot et nytt årtusen*, som kom ut i 1999. 

Figueiredo har skrevet en biografi om høyesterettsadvokat Johan Bernhard Hjort, med tittel *Fri mann*. For denne boken fikk forfatteren Brageprisen i 2002. Hans neste bok var en Ibsen-biografi skrevet for ungdom, med tittelen *Slipp meg. En bok om [[Henrik Ibsen]]*. Den ble utgitt i 2006, og han mottok Kirke- og kulturdepartementets fagbokpris for både den boken og den senere ungdomsboken *Støv. En bok om [[Henrik Wergeland]]*. 

Samme år som ungdomsboken om Ibsen ga de Figueiredo ut første bind av sin biografi om Henrik Ibsen. Annet og siste bind av Ibsen-biografien ble gitt ut i 2007. Figueiredo går langt i å kritisere tidligere Ibsenbiografier for å videreformidle myten om Ibsens vanskelige barndom, som Figueiredo kaller «tynnere enn tevann». Jørgen Haave skriver at Figueiredos Ibsenbiografi var et tidlig og viktig verk i et paradigmeskifte i historisk forskning på Ibsen, men at heller ikke Figueiredo har klart å frigjøre seg helt fra den gamle diskursen.

I 2010 gav han ut boken *Mysteriet Ingeborg Køber*, som omhandlet byfogd  død på Hankø den 8. august 1934, og den etterfølgende politietterforskningen – senere kjent som Køber-saken.

I 2023 ga han ut første bind av et tobindsverk om Edvard Munch, til svært gode kritikker. Andre bind ble utgitt i 2024. 

## Familiebakgrunn
Figueiredos far var født på Zanzibar av indiskættede foreldre fra den portugisiske kolonien Goa som nå er en del av India, og han kom til Norge tidlig på 1960-tallet. Ivo de Figueiredo har beskrevet familiehistorien i boka *En fremmed ved mitt bord* fra 2016. 

Figueiredos mor er journalisten, maleren og forfatteren Marit Walle, datter av treskjæreren og forfatteren Bjarne Walle. 

## Bibliografi
* 1999: *Mot et nytt årtusen*
* 2002: *Fri mann: Johan Bernhard Hjort – en dannelseshistorie*
* 2006: *Slipp meg: En bok om Henrik Ibsen* (biografi for ungdom)
* 2006: *[[Henrik Ibsen (biografi av Ivo de Figueiredo)|Henrik Ibsen: Mennesket]]*, Aschehoug forlag
* 2007: *[[Henrik Ibsen (biografi av Ivo de Figueiredo)|Henrik Ibsen: Masken]]*, Aschehoug forlag
* 2008: *Støv: En bok om Henrik Wergeland* (biografi for ungdom)
* 2010: *Mysteriet Ingeborg Køber*, Aschehoug forlag
* 2014: *ord/kjøtt: Norsk scenedramatikk 1890–2000*
* 2016: *En fremmed ved mitt bord* (familiefortelling), Aschehoug forlag ISBN 9788203361364
* 2023: *Stormen: En biografi om Edvard Munch*. Bind 1 (biografi), Aschehoug forlag
* 2024: *Stormen: En biografi om Edvard Munch*. Bind 2 (biografi), Aschehoug forlag

## Priser
* 2002 Brageprisen for biografien *Fri mann. Johan Bernhard Hjort – en dannelseshistorie*
* 2003 Østfold Energiverks hederspris for fremragende kunstnerisk innsats 
* 2006 Fredrik Halvorsens legats litteraturpris 
* 2006 Ibsenmedaljen 
* 2006 Kultur- og kirkedepartementets fagbokpris for barne- og ungdomslitteratur, for *Slipp meg. En bok om Henrik Ibsen*
* 2006 Kirke- og undervisningsdepartementets fagbokpris for barne- og ungdomslitteratur, for *Støv. En bok om Henrik Wergeland*
* 2016 Språkrådets pris for fremragende bruk av norsk i sakprosa (Språkprisen)

## Referanser




## Eksterne lenker
* 
*  Ivo de Figueiredo i NRK Forfatter